Boek: ‘ŉ Kans op vir altyd’ – Cecilia NortjeCecilia Nortjé Vyf jaar ná haar egskeiding is Milan ŉ bedrywige sakevrou met ŉ vol lewe. Estie, Milan se stiefdogter, het pas begin werk as junior rekenmeester met groot drome om die korporatiewe leer te klim. Jessica, Estie se ma, het 17 jaar gelede haar rug op Vaalkrans gekeer en bestuur nou ŉ gewilde trouplaas. Drie suksesvolle vroue met vervulde lewens, of so wil dit voorkom. Vaalkrans en die gebeure van die verlede het egter steeds ŉ houvas op elkeen. Milan kan nie vir Herk vergeet nie, en hoewel sy die seuns gereeld sien, is Estie se verwerping pynlik. Estie is steeds verbitterd teenoor Milan en haar ma, en sukkel met ŉ eetversteuring wat besig is om handuit te ruk. Jessica is in ŉ rolstoel en aanvaar haar gestremdheid as straf vir die feit dat sy haar gesin versaak het. Die troues wat sy reël is ŉ poging om boete te doen. Wanneer Milan se lewe onverwags ontwrig word, begin die domino’s een vir een kantel, en word hierdie drie vroue wie se lewens ineengeweef is, onkeerbaar geraak. Durf hulle ŉ kans op geluk, ŉ kans op vir altyd, waag? Cecilia Nortjé woon op ŉ plaas saam met haar gesin. In die week is sy ’n lektor by ŉ onderwys en opleiding- (VOO) kollege en naweke versin sy romanses. Sy raak opgewonde oor reën in die Bosveld, goeie kos, ’n kwinkslag wat met perfekte tydsberekening kwytgeraak word, en is ’n onversadigbare boekevraat. Sy is ’n regterbreinmens wat haar uitleef in tuinmaak, skryf en teken. Prys: R280,00* *Prys onderworpe aan verandering Koop die boek by Lapa Uitgewers